Boek van die Week: Sanri Steyn: Die rustelose mummie - Wêreldwyd
Boek van die Week: Sanri Steyn: Die rustelose mummie
deur Wêreldwyd | Sep 28, 2018 | Blog
Sanri Steyn droom daarvan om eendag 'n joernalis te word. Nie sommer enige joernalis nie. Haar naam sal op almal se lippe wees: Superjoernalis Sanri Steyn.
Sanri hou nie juis van grillerige goed soos mummies nie, maar sy is nogtans opgewonde toe sy hoor 'n rondreisende uitstalling met artefakte uit antieke Egipte gaan Raaiselfontein se museum besoek. Uiteindelik gebeur daar iets waaroor sy in haar koerant kan skryf!
Kort voor lank begin daar egter vreemde dinge gebeur. Hoekom lyk die mummie so vreemd op foto's? Waarom draai iemand snags die dorp se standbeelde in toiletpapier toe? Ook; waarom raak die kurator van die museum en sy dogter elke aand onverklaarbaar aan die slaap?
Sanri se neus begin kriewel. Kan dit wees dat die mummie lewend word? Wat wil hy hê? As Sanri se neus kriewel, moet jy weet hier kom 'n storie…
Dit is die agste boek in dié reeks. Meer as 20 000 kopieë van die Sanri Steyn-reeks is al verkoop. Dit is 'n gewilde reeks stories vir seuns en meisies in die intermediêre fase. Elke boek in die reeks kan ook as alleenstaande titel gelees word.